חלום עקבותיך
חיפשתי אותך ולא מצאתיך,; חיפשתי אותך הלוט בענן.; מלוא נפש אריתי הדבש מני פיך,; ראיתי חלום עקבותיך בגן.; ידעתי, כי נסת הרחק מעימנו.; עלינו ציווית למות נבוכים.; נטעת עולם - עולמנו כגן הוא,; עולה חלומך בו כריח פרחים. ; אך מי אתה? מי? ומה דמות גילגוליך?; ומה מיספרם באין-סוף הרגעים?; גלה לי פנים, לתועה בממלכת; העצובה מני כל בחיים. ; אני אוהבך, אם הינך לא כמוני,; ולא אשנאך, אם עצב אתה.; ראה: אור ימינו הוא שמש העוני.; הרגש: לילותינו ריגבי עלטה.; וריק החלל - - - (חלוננו פתוח ; למען נראה בו מה ריק החלל).; חיפשתי אותך בלילות וברוח,; חיפשתי אותך בשרב; ובטל.; 